TENTAMEN  MEDICUM 


IN  AUGURALE, 

QUAEDAM  DE 

HEPATITIDE 

COMPLECTENS. 


AUCTORE  T.  E.  WILSON. 


Jecur,  omnium  corpori  humano  organorum, 
sidere  sub  aestuoso,  pronissimum  est  longe 
fieri  morbosum ;  ob  eamque  caussam,  attere 
tionern  facientium  ibi  loci  medicinam,  optimo 
jure,  sibi  vindicavit* 

Hepatitis  (sic  enim  morbus  ab  jecore  in¬ 
flammato  proveniens  a  medicis  ex  ijVag  appel¬ 
latur)  cum  acuta,  tum  chronica  seu  vetusta 
est  $  ac  sequente  in  tentamine,  de  hac,  et 

illa,  quam  brevissime,  est  mihi  constitutum 

tractare. 

*•  • 

Illa  Culleno  clarissimo  concinne  ita  defi¬ 
nita  fuit. 

“  Pyrexia  j  hypochondrii  dextri  tensio  et 
dolor,  saepe  pungens  pleuritici  instar,  saepius 
obtusus ;  dolor  ad  claviculam  et  summum 
humeri  dextri ;  decubitus  in  sinistrum  latus 
difficilis  ;  dyspnoea  ;  tussis  sicca  *  vomitus  ; 
singultus.*” 


©fgna. 

Hepatitis  acuta,  languore,  anxietate,  nec- 
11011  insolito  frigoris  sensu,  calore  aucto,  pul¬ 
su  citato,  validoque  duro,  excipiendis,  sese 
subinde  infert. 

Sensus  plenitudinis,  dolore  nunc  pungen¬ 
te  atque  acuto  pneumoniae  instar,  nunc  hebe- 


*  Synop.  Nosolog.  Method.  Tom.  ii,  Genus  xvii, 

te  ae  obtuso  comitatus,  hypochondrio  in  dex¬ 
tro  sentitur.* 

Dolor  usque  ad  humerum,  jugulumque 
lateris  laborantis  saepe  se  extendit,  nunc  adeo 
immanis,  ut  brachii  totius  torporem,  dolo¬ 
remque  ad  digitos  usque  extremos  cieat ; 
nunc  perlevis  inter  humerum  premendum 
solummodo  suscitatur ;  denique,  et  revera 
frequentissime  per  morbi  decursum  penitus 
abest.  In  femore  et  crure  lateris  dolentis, 
torpor  interdum  quoque  reperitur. 

Dolor  hypochondrii,  in  sinistrum  latus 
decubitu,  pressu  lateri  male  se  habenti  adhi¬ 
bito,  tussi,  spiritu  plenof  motu  violento,  cor¬ 
poreque  incurvo,  multum  augetur. 

Respiratio  haud  sine  dolore  et  difficultate 
perfungitur  ;  ac  tussis,  morbo  ineunte,  et 
crebra  et  sicca ;  progrediente,  autem,  et  hu- 
mida,  et  quandam  expectorationem  praebens, 
etiam  adest. 

*  Hippocratis  De  Internis  Affectionibus,  Sect.  v.  ubi  signa  fere  om¬ 
nia,  in  hepatidite  obviam  euntia,  accurate  fuerunt  memorata. 

Nausea,  anxietas,  quoque  ventriculi  op¬ 
pressio,  necnon  vomitio  saepe  biliosa,  pervi¬ 
gilium,  subindeque  delirium,  sese  in  lucem 
afferunt. 

Fauces  et  cutis  summa,  sapore  ingrato, 
lingua  et  arida,  et  crusta  nunc  albida  tunc 
sub  flava  obducta,  urina  parca,  alvo  adstricta, 
exarescunt. 

Vultus  adventante  morbo  turgidus,  brevi 
et  pallidus  et  moestus  fit :  cutis  oculique  in 
ante  diem  morbi  quintum,  minime,  autem, 
semper,  flavescunt. 

Nostrae  rei,  me  judice,  mentionem  facere 
non  alienum  erit,  totam  jecinoris  materiem 
inflammatione,  signis  partis  gibbi  vel  superi¬ 
oris,  ut  apud  quosdam  obtinetur,  ex  concava 
vel  inferiore  diversis,  eodem  tempore  minime 
laborare. 

Dolor  pungens  ad  humerum  extendens 
pressuque  auctus,  spiritus  impeditus,  singul¬ 
tus  quoque,  parte  convexa  correpta,  sese  ma¬ 
nifestant  :  sin  autem  pars  septo  transverso 

proxima  opprimatur,  dyspnoeam,  tussim, 
iiecnon  singultum,  doloribus  acribus  ad  tho¬ 
racemque  humerum  usque  vergentibus,  majori 
incommodo  aegroto  esse,  proditur. 

E  contrario,  parte  concava  inflammata, 
signa  omnia  olim  recensita,  et  nausea,  et  an¬ 
xietate,  et  vomitu  magnopere  urgentibus, 
mitia  et  minus  violenta  sunt. 

Hepatitis  acuta,  sicut  nostris  terrarum  in 
regionibus  sese  praebet,  signis  supra  dictis 
plerumque  dignoscatur  ;  sed  fervidis  sub  coe¬ 
lis  dissimilitudine  neque  levi  gaudet ;  ideo- 
que  attentionem  nobis  paululum  merito  poscit. 

Sub  morbi  initium,  inflammatoria  signa 
excelsa,  nisi  in  iis,  ex  regione  frigida,  ad  ca¬ 
lidam  nuperrime  venientibus,  rarissime  sese 
ostendunt. 

Arteriarum  pulsus,  quod  ad  frequentiam, 
vimque  duritiam,  tantum  non  naturales  ;  sed 
irritabiles,  cladem  occultam  tanquam  in  lucem 
proferentes,  micant. 

Alvus,  quoque,  torminibus  comitantibus. 

quod  signa  alia  per  dies  paucos  subinde  prae¬ 
cedit,  fere  semper  est  soluta. 

Morbum,  igitur,  formam  magis  subdolam, 
non  minus,  autem,  periculosam,  agnoscere, 
liquet. 

Signa  olim  describenda  suppurationem 
adesse  indicantia,  nisi  remedia  et  mature  et 
utiliter  adhibita  essent,  protinam  patescunt. 

Ictus  arteriis,  morbo  adhuc  provectiore, 
debiles,  parvi,  frequentiores,  atque  interdum 
irregulares,  ad  carpum  vix  ac  ne  vix  quidem 
percipi  possint. 

Vultus  lugubre  apparet ;  vires  in  dies  de¬ 
crescunt  ;  sudores  viscidi,  per  corpus  totum, 
et  praecipue  circa  frontem,  prorumpunt ; 
diarrhoea  colliquativa  maxime  excruciat ; 
partes  corpori  extremae  frigescunt ;  et  aegro¬ 
tus  ab  omni  spe  derelictus  in  sinu  gaudet 
dispergere  vitam  in  auras. 

Signis  Hepatitidis  acutae  traditis,  chro¬ 
nicam  describere  transeundum  est. 

“  Haec  (inquit  Cullenus)  saepe  nulla  qui- 

bus  dignoscatur  signa  praebet ;  aliquando 
tamen  eandem  adesse  suspicari  potest,  ex  he¬ 
patitidis  causis  quibusdam  praegressis,  ex 
sensu  quodam  plenitudinis  et  gravitatis  in 
hypochondrio  dextro,  ex  doloribus  plus  mi- 
nusve  pungentibus  in  eadem  parte  subinde 
perceptis,  ex  dolore  quodam  a  presso  hypo¬ 
chondrio  dextro,  vel  a  decubitu  in  latus  si¬ 
nistrum  sentito,  et  denique  ex  pyrexia  leviori 
cum  dictis  signis  subinde  infestante.  *” 

Hepatitis  chronica  impetus  acutae  saepis¬ 
sime  sequitur ;  eos,  autem,  calidis  in  plagis 
vitam  diutius  degentes,  necnon,  eos  ad  eas¬ 
dem,  vel  ex  frigida,  vel  temperata,  venientes, 
ac  longius  manentes,  plus  minusve  invadit. 

Signa  ejus  saepe  in  latebris  gaudent,  et 
diu  fortasse  adsint,  priusquam  in  conspectum, 
aut  aegroto,  aut  medico,  veniunt ;  indiciis, 
autem,  sequentibus,  morbus  plerumque  di¬ 
gnosci  possit. 


*  Synop,  Nosol,  loc.  citat 

Sensus  plenitudinis,  atque  inflationis  ven¬ 
triculi,  praesertim  post  pastum,  bulimia  sub¬ 
inde,  saepius,  autem,  anorexia,  anxietas  cir¬ 
ca  praecordia,  sensus  ponderis  ac  gravitatis, 
dolor,  et  aliquando  tumor  epigastrii  et  hypo¬ 
chondrii  dextri,  est  male  se  habenti. 

Dolor  hypochondrii  modis  iisdem  ut  mor¬ 
bo  in  acuto  auctus,  aliquando,  humerum  dex¬ 
trum,  necnon,  rarius,  autem,  sinistrum,  pe¬ 
tit. 

Alvus,  dejectionibus  foetidis,  tenesmo 
aeque  ac  torminibus  sese  praebentibus,  abdo¬ 
mine  tumido  ac  tenso,  urina  parce  ac  labore 
edita,  et  sedimentum  subrubrum  deponente, 
nunc  adstricta,  tunc  nimis  soluta  fit. 

Languet  aegrotus  a  motu  abhorrens,  at¬ 
que  supra  modum  somniculosus  est ;  somnus, 
vero,  diris  atque  horrificis  somniis  turbatus, 
ad  quassas  reficiendum  vires,  parum  valet. 

Animus,  cunctis  in  morbis  jecoris,  rebus 
in  sanitate  gaudium,  nunc  angorem  praeben¬ 
tibus,  nunquam  non  gravatur;  et  aegrotus, 

sorti  non  invidia  premi,  amat  in  solitudine  il- 
lacrymare. 


Om  yccg  [tthetyfcoheodits  cxorc&v  <p6ct^  uifxoc  V7ro  xo&i 

ipXzy^ccrcgj  rw  vovirov  '/cr^oiiri  xu)  7roigoiyooi  yivovrcu*  zviot  xu,) 
(xuivovrou’  * 


Aspectus  ei  quoqufe,  oculis  fulgore  orbatis, 
et  subflavis,  et  hebetibus,  et  luridis  factis9 
colore  pristino  in  fugam  etiam  converso,  ex 
sano  penitus  diversus  est. 

Fervens  difficili  bile  tumet  jecur. 

Tunc  nec  mens  mihi,  nec  color 

Certa  sede  manet, f 

Pulsus  diu  diutiusque  mutationem  ullam 
minime  subit ;  quibusdam,  autem,  in  exem¬ 
plis,  praecipue  morbo  ineunte,  praeter  natu¬ 
ram  tardus  observatur ;  in  provectiore,  tamen, 
lingua  et  arida  et  sicca,  siteque  urgente,  gin* 
givis  et  durescentibus  et  pallescentibus,  hali¬ 
tuque  foetido,  pulsus,  praecipue  die  ve  spe- 


*  Hippocrat,  De  Morb.  lib.  I.  sect.  v. 
f  Horat.  Flae.  lib.  i,  carrn.  xiii. 

rascente,  tum  frequenter,  tum  debiliter,  tum 
enormiter,  micat. 

Respiratio  a  morbi  incunabulis  difficilis 
est ;  progrediente,  autem,  magis  magisque 
laborat ;  et  aeger,  inspirationes  crebras,  tussi 
et  sicca  et  rauca  urgente,  asthmate,  ictero¬ 
que  subinde,  molestiam  praebente,  pectore 
ab  imo  trahit. 

Latus  in  quodlibet  laborans  nequit  decum¬ 
bere  y  supina,  autem,  positura,  humeris  leva¬ 
tis,  necnon  dextrorsum  aliquanto  inclinatis, 
maxime  gaudet. ' 

Neque  in  silentio,  humeros  retrorsum  flec¬ 
ti,  pectusque  solita  forma  orbari,  febrique 
hectica  superveniente,  corpore  marcescente, 
viribusque  pede  incitato  evanescentibus,  ani¬ 
mam  ex  domicilio  terreno  efflatam  in  ventos 
recedere,*  praetereundum  est. 

Memoria  quoque  dignum  est,  signa  supra 
dicta,  eodem  ordine  minime  incursum  facere. 


?  r  hiik  * 

Pyrexia,  dyspepsia,  alvus  enormis,  aspectus 
morbosus,  animus  aegritudini  succumbens, 
dolor  hypochondrii  et  epigastrii,  et  interdum 
humeri,  impetum  alternatim  facient. 

Jecoris  inflammatio,  sectionibus  cadave^ 
rum  suadentibus,  quum  signa  jam  recensa, 
aut  desunt  prorsus,  aut  adeo  levia  obveniunt, 
ut  medici  suspicionem  vel  aegri  nunquam  ex¬ 
citarent,  subinde  comperitur* 

Morbum  quod  ad  durationem,  ac  progres¬ 
sum  magnopere  vacillare,  aegro,  in  dies  pau¬ 
cos,  nunc  vel  in  gremio  sanitatis  gaudente, 
superisve  ab  oris  concedente,  nunc  per  heb¬ 
domadas,  menses,  etiam  immo  annos  valetu¬ 
dine  adversa  laborante,  scire  pertinet. 


De  Cernunt#. 

Resolutione,  vel  arte,  vel  natura  facta,  in 
scirrho,  et  fortasse  in  gangraena,  ut  partium 

aliarum  inflammatio,  Hepatitis  potest  termi¬ 
nari. 

Quum  morbus  in  resolutione  sese  sponte 
solvat,  quaedam  evacuatio  critica,  e.  g.  fluxus 
sanguinis  naribus  ex  alterutris,  vel  vasis  hae- 
morrhoidalibus,  expectoratio  et  libera  et  mu¬ 
cosa,  urinae  sedimentum,  vomitio  biliosa, 
necnon,  ut  videtur  quibusdam,  inflammatio 
partis  externae  alicujus  erysipelatosa,  forsitan 
acciderit. 

Etsi,  autem,  Hepatitidi  hoc  modo  solvere 
sese  lubet ;  nunquam  medicum  sagacem,  rei 
tam  faustae  confidere,  decet ;  quippe  quae 
ad  suppurationem  sub  coelo  fervido  proclivior 
est ;  hanece  rem,  remediis  idoneis  adhibitis, 
pyrexia  atque  dolore  non  solum  non  diminu¬ 
tis,  verum  etiam  auctis,  horroribus  superveni¬ 
entibus,  atque  gravitate  hypochondrio  in  dex¬ 
tro  sentita,  expectare  oportet.  Si  abscessus, 
in  jecoris  superficie  concava  prope  marginem 
acutam  situs  sit,  fluctuatio  nonnunquam  per¬ 
cipiatur. 

In  sanguinem  per  vasa  lymphatica,  ex 
apostemate,  febrem  hecticam  letum  laboranti 
laturam  excitans,  aliquando  pus  defertur. 
Erosio,  autem,  saepius  fit,  abscessu  extimo  in 
jecore  existente,  et  pus,  ut  partes  affectae, 
aut  adhaesiones  factae  sint,  nunc  hic,  tunc 
illuc,  effundetur. 

Sin  autem  hepar  concavum  suppuratione 
laborat,  intestinis  quibusdam  adhaerescat,  at¬ 
que  pus  deorsum,  adhaesione,  autem,  ventri¬ 
culo  facta,  sursum,  ejiciatur. 

Quod  si  inflammatio  partem  hepatos  con¬ 
vexam  occuparet,  adhaesio  inter  eandem,  ac 
peritoneum  ventrem  vestiens  superiorem  facta 
sit.  Tumore  hic  loci  protrudente,  abscessum, 
sed  cautissime,  aperire  licet. 

Adhaesione  quoque  ad  septum  transver¬ 
sum  facta,  pus  viam  sibi  ad  pulmones  facere, 
atque,  ex  iis  ejici  feliciter,  potest ;  saepius, 
autem,  perniciei  male  se  habenti  veniet. 

Si  autem  adhaesionum  nulla,  de  qui¬ 
bus  supra  est  dictum,  facta  esset,  abscessus 

in  cavitatem  abdominis,  perniciose  prosili¬ 
atur. 

Accidente,  autem,  erosione  nulla  vel  ad¬ 
haesione,  pus,  nonnunquam  in  duodenum  ex 
abscessu,  per  ductum  communem  choledo¬ 
chum,  sibi  aditum  feliciter  seligerit. 

Hepatitidem  in  scirrhum,  aut  duritiem, 
ascite  comitante,  sed  rarissime,  si  unquam, 
in  gangraena,  sese  solvere  potest.  Nostrae  rei, 
judicio  meo,  mentionem  facere,  chronicam, 
causa  aliqua  excitante  forti  applicata,  acutae 
locum,  acutam,  autem,  saepius  chronicae  oc¬ 
cupare,  minime  alienum  erit. 


De  Caiiatoerum  ©crutatfone. 

Jecur  aliquando  magnitudinem  impendio 
augetur  ;  quoniam  octodecem  libras,  imo  ve¬ 
ro  quatuor  et  viginti,  (sano  uncias  quinque 
et  quadraginta  solummodo  aequante)  id  re- 

pertum  fuisse,  a  medico  celeberrimo  mone¬ 
mur  exemplis  in  alteris,  superficie  admo» 
dum  irregulari,  multum  profecto  diminuitur» 

Sentitur  tactui  subinde  durior  ;  et  color 
ei  etiam  solito  major  purpureus  est;  atque 
membranae  ejus  notentur  fuisse  inflammatae. 
Adhaesiones  ad  partes  vicinas  plurimae,  apos¬ 
temata  intra  organon  puris  impleta,  in  me¬ 
dium  quoque  procedunt. 

Cystis  fellea,  aeque  ac  ductus  biliarii,  nec- 
non,  Hepatitide  praesertim  in  chronica,  vis¬ 
cera  abdominis  pleraque,  glandulis  mesenteri¬ 
cis  obdurescentibus  ac  in  magnitudine  auctis, 
signa  inflammationis  quaedam  ostendunt. 

Pulmones  ex  statu  sano  versi  oppido  non- 
nunquam  deteguntur  ;  ac,  in  navitis  nonnul¬ 
lis  pneumoniae  succumbentibus,  hepar  valde 
morbosum  notavi. 


*  Audi  Praelect.  Professor.  Gregor. 

De  €augt0. 

Qua  in  corporis  conditione,  quaque  aeta¬ 
te,  quove  sexu,  genus  mortale  huic  morbo 
opportunius  evenit,  nedum  accurate  comper¬ 
tum  est. 

Homines  aetate,  autem,  florentes,  corpore 
robusto,  temperamento  sanguineo,  gaudentes, 
morbis  aliis  minime  confectos,  et  nuperrimd 
in  regiones  aestuantes,  ex  temperatis,  vel  fri¬ 
gidis  venientes,  hepatitidi  acutae  esse  magis 
obnoxios,  verisimile  videtur. 

E  contrario,  eos  quibus  temperamentum 
melancholicum  est,  quibus  vires,  tum  diutius 
calidis  in  regionibus  remorando,  morbisque 
praecedentibus,  rebus  adversis,  animique  lon¬ 
ga  aegritudine,  necnon,  usu  laticum  fortium 
diurno,  confectae  sunt,  facilius  in  chronicam 
incidere,  neque  injuria,  existimatur. 

Hepatos  inflammatio,  et  acuta,  et  chroni¬ 
ca,  causis  confestim  enumerandis  excitari  di¬ 
citur. 

Exercitatio  corporis  perviolenta,  vis  re¬ 
gioni  hypogastricae  illata,  vomitus  vehemens ; 
affectus  animi  graves,  sive  excitantes,  ira  sci¬ 
licet,  vel  nimia  gaudia,  sive  deprimentes,  ut 
moeror  terrorque  subitus  ;  necnon,  otium  hu« 
mido  sub  jove,  coelum  varians,  calor  ingens, 
calvariae  fracturae,  febres  praecedentes,  con¬ 
cretiones  intra  jecur,  bilis  acrimonia,  ventri¬ 
culique  distentio  frequens,  &c.  morbo  de  quo 
dicitur  ansam  fortasse  praebent. 

Scire,  autem,  juvat,  causam  Hepatitidis 
perfrequentem  fervidis  in  coelis,  frigus  humi- 
ditate  conjunctum  corpori  aestuanti  admo¬ 
tum,  procul  dubio  versari. 

Denique,  inter  causas  facem  huic  morbo 
addentes,  usum  laticum  meracum  enumerare, 
minime  idoneum  erit, 

£s  Causa  (physiologiis  inquit  clarissimus) 
quoque  excitans,  quanquam  non  statim  mor- 

bum  induxerit,  si  diu  perstiterit,  constitutio¬ 
nem  corporis,  quamvis  validissimam,  paula- 
tim  corrumpet,  et  variis  morbis  obnoxiam 
reddet ;  scilicet  alteram  causam  remotam, 
nempe  quae  corpus  morbo  opportunum  facit, 
gignet,  vel  in  eam  convertitur.  Eadem  igi¬ 
tur  res  nunc  causa  excitans  nunc  rursus  causa 
remotior  esse  potest.*” 

Quum  causa  proxima  in  tenebris  versatur, 
hic  loci  de  eadem,  memet  minime  accingam 
dicere. 


^gmptomatum  JRatto. 

Omnium  signorum  in  Hepatitide  obviam 
venientium,  dolor  ad  claviculam  et  summum 
humeri  dextri,  difficillimum  est  explanatu. 
Alii  inepte  prorsus  revera,  de  inflammatione 
ad  septum  transversum,  ad  pleuram,  et  deni- 


*  Conspect.  Med.  Theor.  Gregor, 

que'  ad  humerum  serpente  ;  alii  neutiquam 
ita  insulse  propter  consensum  inter  has  partes 
per  nervum  phrenicum  constitutum,  censent 
eum  pervenire. 

Ratio  difficilis  in  latere  sinistro  cubandi, 
in  aprico  est ;  tali  in  situ,  scilicet,  ligamenta 
inflammata  magis  tenduntur* 

Dyspnoea,  tussis,  et  singultus,  de  inflam¬ 
matione  ad  septum  transversum,  et  fortasse, 
ad  pulmones  usque  serpente,  sine  dubio  pen¬ 
dent.  Spirandi,  autem,  difficultas,  per  auc¬ 
tam  jecoris  magnitudinem,  motum  septi  trans¬ 
versi  liberum  impedientem,  quoque  efficia¬ 
tur. 

Vomitus,  nunc  temporis  ab  inflammatione 
in  ventriculum  impetum  faciente,  tunc  a  mo¬ 
le  jecoris  aucta  eundem  premente,  et  postre¬ 
mo,  ab  ingenti  feliis  quantitate  ex  duodeno 
missa,  haud  dubie  oriatur. 

Flavedo  cutis  et  oculorum,  a  bile  vasis 
lymphaticis  resorpta,  atque  ex  iis  in  vasa 
sanguinem  vehentia  effusa,  contradicente 

nemine,  pervenit :  bile  autem  venas  in  hepa. 
ticas  retrogressa,  et  demum  feli  e  non  secreto, 
aliis  judicibus,  in  apertum  sese  profert,  sed 
de  ea  re  nobis  non  liquet ;  in  medio  proinde 
relinquetur. 


Diagnosis. 

Dolore  minus  pungente,  pressu  ac  de¬ 
cubitu  in  latus  sinistrum  aucto,  ad  hume¬ 
rumque  extendente,  tussi  plerumque  sine 
expectoratione,  spirituque  minus  difficili, 
necnon,  aspectu  morboso.  Hepatitis  e  Pneu¬ 
monia  distinguatur ;  nihilo  segnius  ex  in¬ 
flammatione  ad  pulmones  usque  extendente, 
aliquando  fit,  ut  signa  hujus  et  illius  sese 
commiscent ;  nulli,  autem,  rebus  ita  se  ha- 

fer 

bentibus,  detrimentum  veniat,  quippe  quae 
ratio  medendi  eadem,  morbo  ineunte,  utri- 
que  idonea  sit. 

Sita  doloris,  ardore  in  regione  epigastrii 
pervehementi,  anxietate  ingenti,  cibisque  e 
ventriculo  protinus  rejectis,  prostratione  vi¬ 
rium  insigni,  necnon  febre  typhode,  Enteritis 
ex  Hepatidite  minime  obscure  secernatur. 

Observatu  quoque  dignum  est,  morbos 
varios,  signis  in  quibusdam,  Hepatiditi  simili¬ 
tudinem  gerere  ;  historia,  autem,  et  dolor 
ad  humerum  extendens,  decubitusque  in  la¬ 
tus  sinistrum  difficilis,  indagationes  nostras 
feliciter  dirigent. 


Prognosis 

Aetate,  constitutione  corporis  habitu¬ 
que  laborantis,  necnon,  vi  morbo  atque  dura- 
tione,  de  exitu,  vel  fausto,  vel  infausto,  judi¬ 
candum  est. 

Si  aegrotus  tractu  in  fervido  diu  commo¬ 
ratus,  si  morbis  praecedentibus,  vel  senio 

fractus  fuerit,  prognosis  plerumque  infausta 
erit. 

Dolor  in  hypochondrio  immanis,  pyrexia 
vehemens,  sitisque  inexplebilis,  pallor  etiam 
extremitatum  et  frigiditas,  corpore  urente, 
male  se  habentem  spiritum  finiturum  esse 
praedicunt. 

Singultus  quoque  funestum  est,  uti  jam 
olim  ab  Hippocrate  notatum. 

E 7Vi  tyMypov/i  tov  xetxor* 

Suppuratione  incursum  faciente,  exitus 
in  lubrico  versatur.  Si  scirrhus  adsit,  anceps 
est ;  nam  quanquam  necdum  exitialis,  ni¬ 
hilominus  aegrotantem,  sortem  communem 
subire,  serius  vel  ocyus,  impellet.  Gangraena 
superveniente,  conclamatum  est. 

His  rite  perpensis,  signa  prognosin  faus¬ 
tam  indicantia  facile  discuntur ;  ideoque 
eadem  memorare  haud  operae  pretium  erit. 

Est  tanti,  autem,  profari,  ut,  Hepatitide 


*  Sect.  vii.  Aph.  17, 

in  acuta  quam  in  chronica,  me  judice,  meliora 
sperare  licet. 

Postremo,  aphorismum  Hippocratis  se¬ 
quentem  ita  mutare,  mihi  concedatur. 

T eev  TrctvTMv  yovFDpclraiv  ou  acnpatMss  ea  Trgolhoiyo- 

QZVFlig,  CUTZ  TGV  SoLViItOV,  6VTZ  T «S  t»yg|JJ5*  * 


2De  9@ei)en0t  Batione. 

Quum  ratio  medendi,  acuta  in  Hepati» 
tide,  ac  chronica,  plurimum  differat,  de  iis 
seorsum  tractare  meum  erit. 

Imprimis,  regimen  Antiphlogisticum  t  per 
decursum  acutae  totum  sedulo  adhibendum 
esse,  omnibus  liquet* 

*  Sect.  ii-  Aph.  19. 

|  De  Regimine  Antiphlogistico,  ut  dicitur,  vide  Cullens  First  Lines 
of  the  Practice  of  Phy  sic,  parag.  cxxx  ;  etiamque,  Conspect.  Medicinae 
Theor.  Gregor,  mcclvi  ad  mcclxvi  usque,  ubi  loci,  praecepta  peridonea, 
perspicuitate  summa,  elegantiaque,  tradita  fuerunt. 


24 


TENTAMEN  MEDICUM 


Sanguinis  detractio  generalis,  remedi¬ 
um  potentissimum,  ac  praestantissimum  ha¬ 
betur  ;  itaque  haud  parce  adhibeatur,  nec- 
non,  secundum  vires  aegro,  vimque  morbo, 
iterum  iterumque  impavide  iteretur,  opor¬ 
tet. 

Sin  autem  corpus  morbis  aliis  confectum 
fuerit,  medici  solertis  est,  sanguinem  et  par¬ 
ce,  et  caute  detrahere  :  rebus  sic  stantibus, 
detractioni  tantum  speciali,  remediis  aliis  con¬ 
junctis,  confidere  fas  est. 

Epispastica  super  locum  dolentem  appli¬ 
cata,  sine  dubio  aegrotanti  auxilium  ferent. 

Alvi  purgatio  in  hoc,  ut  in  morbis  fere 
omnibus,  remedium  utile,  jure  existimatur. 
Pulvis  Convolvuli  Jalapae  Sub-muriate  Hy- 
drargyri  conjuncta,  Sulphas  Sodae,  Sulphas 
Magnesiae,  Phosphas  Sodae,  Tartras  Potas- 
sae  et  Sodae,  Infusum  Tamarindi  cum  Sen- 
na,  ad  medici  libitum,  hoc  consilium  feliciter 
promovebit. 

Hydrargyrus,  diu  agmine  in  primo,  re- 

medium  efficacissimum,  tum  in  acuta,  tum  in 
chronica,  et  haud  immerito  stetit.  Quibus¬ 
dam,  spem  sese,  eo  rite  applicato,  nunquam 
fefellise,  dicere  placuit ;  nihilominus,  signis 
inflammationis  celsae  astantibus,  medentis  est, 
morbo  ineunte,  semper  pertundere  venam. 

Corpus,  modis  variis  hydrargyro,  puta 
lymphaticis  cute  in  summa  vasis  hiantibus 
absorpto,  aut  ventriculo  recepto,  imbuatur. 
Drachma  una,  duae  et  etiam  quatuor,  re  pos¬ 
tulante,  unguenti  hydrargyri,  femina,  vel  he¬ 
patis  regionem,  indie  affricentur.  Grana  oc¬ 
to  pilulae  hydrargyri,  vel  tria  submuriatis, 
bis  quotidiano  in  ventriculum  recipiantur :  si 
alvus  submuriate  nimium  prodisperetur,  de¬ 
inde  paululum  opii,  et,  ad  diaphoresin  lenem 
excitandum,  rem  haudquaquam  inutilem, 
antimonii,  adjungere  licet. 

Hydrargyrus,  autem,  portionibus  multo 
majoribus,  auctore  idoneo  testante,  prae¬ 
scriptus  est;  quippe  qui  granis  vicenis,  medi¬ 
camine  sine  quovis  alio,  ter  indies,  frictione 

TJ 

unguento  eadem  opera  adhibita,  sese  usum 
esse,  necnon,  hanc  quantitatem,  neque  alvum 
nimis  duxisse,  nec  ventriculum  oppressisse, 
sed  actionem  glandulis  salivam  secernenti¬ 
bus,  citius  quam  in  minoribus,  ac  frequentius 
iteratis,  nos  certiores  fecit.* 

Granis  viginti  perfrequenter  usus  sum, 
duis,  autem,  quotidiano,  adhibitis,  sed,  aliquid 
incommodi,  aut  periculi,  tali  ab  exhibitione 
pervenire,  nunquam  observavi. 

Quomodo,  autem,  cunque,  remedium 
hocce  adhibitum  sit ;  ut  sapor  aeneus  in  ore 
sentiatur,  atque  donec  signa  pedes  retro  fe¬ 
rent,  imo  etiam  ad  tempus  quoddam  postea 
morbus  evanuisse  videtur,  continuetur,  opor¬ 
tet.  Sed  salivatio  copiosa  aut  vehemens  nullo 
pacto  fieri  debet ;  quippe  quae  multum  in¬ 
commodi  aeque  ac  periculi,  aegrotanti  haud 
dubie  ferret. 

Quantum  hydrargyri,  ad  consilium  ido- 


*  Influence  of  Tropical  Clirnates  on  European  Constitutions,  by 
James  Johnson,  Esq.  Surgeon,  Royal  Navy, 

neum  obtinendum,  aliis  magis  aliis  egenti¬ 
bus,  non  facile  dictu  est ;  et,  regionibus  in 
calidis  terrarum,  suppuratione  praesertim  je¬ 
cori  imminente,  ptyalismum  vix  ac  ne  vix 
quidem  excitari  posse,  scire  expedit. 

Insuper  his,  balneum  calidum,  fomenta¬ 
tiones,  haustus  salinos,  clysmata  emollientia, 
adhibere  identidem  convenit. 

Omnibus  remediis  memoratis  parum  ju¬ 
vantibus,  si  suppuratio  sibi  locum  delegerit, 
fluctuatione  sentita,  et  abscessu  externe  ver» 
gente,  deinde,  ad  pus  evacuandum,  scalprum 
in  tumore  defigere  fas  est ;  hoc,  autem,  per¬ 
caute,  et  nunquam,  nisi  adhaesiones  fuerint 
factae,  peragendum  est  ;  quippe  quod  cete¬ 
ro  quin  exitio  aegroto  vertet. 

Remediis  quae  ad  acutam  medendam,  ita 
recensitis,  nunc  pauca  dicere  de  iis  quae  ad 
chronicam  pertinent,  meum  est  transire. 

Duae  medendi  rationes  in  apertum  pro¬ 
latae  sunt;  altera  usurpatio  est  salium  medio¬ 
rum  purgantium  ;  altera?  autem,  diuturnum, 

levem,  atque,  forsitan,  iteratum  hydrargyro 
usum  commendat.  Et  haec  et  illa  suis  non 
caret  laudatoribus  ;  verum  enimvero,  neque 
ad  alteram  nec  alteram  semet  astringere,  sed 
alterutram,  re  postulante,  adhibere,  ad  me- 
dentem  sagacem  spectat. 

Quod  exhibitionem  salium  attinet,  multa 
in  aqua  solvi,  et  portionibus  in  idoneis  alte¬ 
ro  quoque  die  sumi,  debent \  atque  hoc  modo, 
ut  aquae  variae  medicinales,  tantopere  mor¬ 
bos  in  hepatos  vetustos  laudatae,  quantum  va¬ 
lent. 

Administratione  hydrargyri  in  hoc,  ut  in 
acuto  fere  eadem  existente,  repetere  non 
tanti  est ;  nihilo  segnius,  et  parcius  et  diutius 
praescribendum  esse  remedium,  nunquam  ex 
animo  delendum  est. 

i 

Alvum,  saltem,  quotidie,  semel  exonerare, 
semper  magni  interest. 

Emplastra  Meloes  Vesicatorii  regioni  hy¬ 
pochondrii  apposita,  iterum  saepiusque  reno¬ 
vata,  consensu  omnium,  multum  prosunt. 

Acidum  Nitricum  nuper  ore  pleno  lauda¬ 
tum  fuit,  neque  fortasse  immerito,  utile  auxi¬ 
liare.  Sed  Conium  maculatum  aut  Leontodon 
taraxacum  pro  despectissimo  habeatur. 

Varia  aromatica  et  Ionica,  ut  vocantur, 
scilicet  Cinchona  officinalis,  Colomba,Quassia 
excelsa,  Gentiana  lutea,  Anthemis  nobilis, 
Myristica  moschata,  Amomum  Zingiber,  ad 
sensus  levandum  molestos  in  hoc  morbo  ob¬ 
viam  euntes,  magnopere  conferunt. 

Quod  rationem  potus  aegri  et  victus  atti¬ 
net  ;  latices  meraci  omnigeni  cane  pejus  et 
angue  fugiendi  ;  et  potus  ex  aqua  pura  om¬ 
nibus  aliis  palmam  praeripit.  Omnia  indu¬ 
rata,  fumata,  salita  et  condita  evitanda ;  et 

\ 

res  quae  nutritum  levem  sinu  in  suo  recon¬ 
dunt,  puta  Cycas  circinalis,  Orchis  mascula, 
et  Maranta  arundinacea,  modice  sumendae. 

Accipe  nunc,  victus  tenuis  quae,  quantaque  secum 
Adferat :  in  primis  valeas  bene  :  nam  variae  res 
Ut  noceant  homini,  credas,  memor  illius  escae 
Quae  simplex  olim  tibi  sederit,  at  simul  assis 

Miscueris  elixa,  simul  conchylia  turdis ; 

Dulcia  se  in  bilem  vertent,  stomachoque  tumultum 
Lenta  feret  pituita,  vides,  ut  pallidus  omnis 
Coena  desurgat  dubia  ?  quin  corpus  onustum 
Hesternis  vitiis  animum  quoque  praegravat  una,  ' 
Atque  adfigit  humo  divinae  particulam  aurae.  * 

Quoniam  observationes  sequentes  medici 
admodum  sagacis,  de  diaeta  aegrotantium,  ad 
rem  multum  spectant,  fas  mihi  sit  verbis  ejus¬ 
dem  uti. 

<fi  Quod  si  librae  duae  boni  panis  fermen¬ 
tati,  cum  tribus  libris  lactis  vaccini  in  die, 
sat  erit  ad  alendum  hominem  sanum  et  vali¬ 
dum  et  multum  se  exercentem,  perspicuum 
est,  dimidiam,  vel  fortasse  tertiam  partem  is¬ 
tius  quantitatis  nimiam  futuram  pro  aegro, 
debili,  ignavo  et  lecto  quasi  affixo. 

“  Multum  quoque  nocuit  praeceptum, 
illud  commune  atque  plausibile,  quamvis  re¬ 
vera  ineptum  prorsus,  et  saepe  periculosum, 
de  victu  valetudinariorum ;  nempe  ut  saepe 


*  Quint.  Iiorat.  Flacc.  Liber  II,  Satyr,  ii. 

in  die  edant,  et  parum  assumant  uno  quovis 
tempore,  prae  metu  scilicet  ne  ventriculus 
nimio  onere  simul  accepto  opprimatur.  Sed 
dum  ab  hoc  praecavetur,  in  aliud  vitium  cur¬ 
ritur  ;  nam  multi  hoc  modo,  quamvis  aegri 
et  debiles,  plus  nutrimenti  spatio  unius  diei 
devorabunt,  quam  sani  sumere  solebant  \  sic 
etiam  ventriculus  multum  infirmabitur,  nun¬ 
quam  fere  ut  debet  evacuatus  \  nam  nihil 
magis  ad  ejus  vires  conservandas,  aut  reficien¬ 
das  si  defecerint,  confert,  quam  tempestiva 
exinanitio,  et  interdum  etiam  inedia  aliqua, 
per  spatium  solito  longius.”  # 

Videndum  quoque  est,  ne  divo  mutatio¬ 
nibus  subitis  aegrotus  objiciatur  ;  necnon,  in¬ 
dusium  laneum  per  corpus  totum  induere, 
operae  pretium  erit. 

Supremo,  sicut  debilitas  insignis,  atque 
proclivitas  in  morbum  recidere,  tum  post 
acutam,  cum  vetustam  plerumque  supersunt; 
concedendum  est  aegroto,  ad  coelum  propi- 


*  Conspuet.  Med,  Theor,  Gregor. 

tiorem  transire  ;  quod,  hoc  saepe  valet  ad 
eum  gremio  Hygeiae  restaurandum,  cum  om- 

niar  medicamina  frustra  administrata  fuis- 

*  ••  . 

sent. 

“  Ne  aegri  quidem  quia  non  omnes  conva¬ 
lescunt,  idcirco  ars  nulla  medicina  est  ?” 

M.  T.  Cicero,  de  Nat.  Deorum,  lib.  ii. 


FINIS* 


Excudebat  C.  Stewart. 


